7. ΑΠΟΦΑΣΗ ΥΠΟΥΡΓΩΝ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ  ΚΑΙ ΟΙΚΟΝΟΜΙΚΩΝ Αριθ.Γ4β/Φ.422/οικ.2205  της 14 Ιουλ./4 Αυγ. 1988 (ΦΕΚ Β΄ 559) Αύξηση επιδόματος κωφαλάλων.  Έχοντας υπόψη: 1.Τις διατάξεις: α)Του Α.Ν. 421/37 «περί διαθέσεως εσόδων τινών υπέρ της Κοινωνικής Προνοίας» ΦΕΚ 2/37 τ.Α΄. β)Της Κοινής απόφασής μας Γ4β/Φ.422/οικ. 1142/85 (ΦΕΚ 228/85 τ.Β΄) «περί αυξήσεως χρηματικού βοηθήματος κωφαλάλων και επέκτασής του σε νέες κατηγορίες κωφαλάλων». 2.Την 6474/88 απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στον Υφυπουργό Οικονομικών Ηλία Παπαηλία» (ΦΕΚ 451/30.6.88 τ.Β΄). 3.Την ανάγκη για πληρέστερη κάλυψη των αναγκών των Κωφαλάλων, αποφασίζουμε: Άρθρ.1.-Τροποποιώντας το άρθρ. 1 της απόφασής μας Γ4β/Φ.422/οικ.1142/85 (ΦΕΚ 228/85 τ.Β΄) αυξάνουμε από 1.10.88 το επίδομα που καταβάλλεται στις κατηγορίες κωφαλάλων που ορίζονται στην ανωτέρω απόφαση από 5.000 σε 8.000 δρχ. το μήνα. Άρθρ.2.-1.Κάθε προηγούμενη διάταξη απόφασης ή εγκυκλίου αντίθετη με τις ρυθμίσεις της απόφασης αυτής καταργείται. Κατά τα λοιπά ισχύουν οι διατάξεις που μέχρι σήμερα ρυθμίζουν το πρόγραμμα Επιδότησης Κωφαλάλων. Η απόφαση αυτή που θα ισχύσει από 1.10.88 να δημοσιευθεί στην Εφημερίδα της Κυβερνήσεως.   